দালেথ
দালেথ (dāleth, অথবা দালেত বা দালেদও বানান করা হয়) হচ্ছে সেমিটীয় বর্ণমালার ৪র্থ বর্ণ। বর্ণটির ফিনিশীয় সংস্করণ দালেত 𐤃, হিব্রু সংস্করণ ‘দালেত ד, আরামাইক সংস্করণ দালাথ , সিরিয়াক সংস্করণ দালাত্ব্ ܕ এবং আরবি সংস্করণ দাল د (আবজাদি ক্রমধারায় ৪র্থ বর্ণ, আধুনিক ক্রমধারায় ৮ম বর্ণ)। আ-ধ্ব-বতে এর উচ্চারণ [d], যা বাংলা দ্ এর অনুরূপ বা নিকটবর্তী। আরবিতে এর আরেকটি রূপ বিদ্যমান, যার নাম যা’ল ذ, এবং এর উচ্চারণ [ð], যা ইংরেজি "z" বর্ণের কিছটা নরম উচ্চারণের মতোন এর সাংখ্যিক মান ৪। গ্রিক ডেল্টা Δ, লাতিন দে (ইংরেজি নাম ডি) D এবং সিরিলীয় দে Д এই দালেথ থেকে আগত।